# Annemiek van Vleuten

Annemiek van Vleuten (Vleuten, Herbehereak, 1982ko urriaren 8a) herbehereetar errepideko txirrindulari profesionala da.
2020ko Udako Olinpiar Jokoetan urrezko domina irabazi zuen emakumezkoen erlojupeko txirrindularitza proban eta zilarrezkoa errepideko proban. Lau munduko txapelketa ere lortu ditu, bi erlojupekoan eta bi errepidekoan, Italiako Giroa ere birritan irabazi du eta 2022ko Frantziako Tourraren irabazlea izan zen. Vueltan ere irabazlea. Hiru handiak irabazi ditu.
2022ko iraupeneko munduko txapeldun berria izan da, hiru itzuli handiak irabazi ondoren. Hori lortzen duen lehenengo txirrindularia da.

## Biografia
### Hasiera

2007 amaieran egin zuen debuta profesionaletan. 2010an hasi zen garaipenak lortzen, batez ere klasikak irabazi zituen.
2011. urtean Munduko Kopa irabazi zuen puntu gehien lortuz. Marianne Vos-en aurretik gelditu zen, aurreko bi edizioak eta hurrengo biak irabaziko zituen herbeheretar txirrindulari handia. 2012ko Udako Olinpiar Jokoetan parte hartu zuen errepideko lasterketan eta 14. postuan amaitu zuen.
2014an Italiako Giroko errebelazioa izan zen, bi etapa irabazi eta sailkapen nagusian 8. postua eginez. 2016an bosgarren egin zuen Munduko txapelketako erlojupeko saioan. Rioko Olinpiar Jokoetan errepideko proban hartu zuen parte baina ez zuen amaitu.

### Puntako txirrindularia (2017- )

2017. urtean igoera nabarmena izan zuen. Italiako Giroan hirugarren egin zuen eta Munduko txapelketatak 4.a errepidean eta txapelduna erlojupekoan izan zen. UCI World Ranking sailkapena irabazi zuen. Hurrengo urtean Giroa, Munduko txapelketako erlojupekoa eta UCI World Ranking irabazi zituen. 2019a ez zen okerragoa izan, Giroa eta Munduko errepideko txapelketa irabazi eta erlojupekoan hirugarren eginez. UCI Rankingean 2. egin zuen Marianne Vosen atzetik.
2020. urtean Giroa amaitzerik ez zuen izan eroriko baten erruz. 2021ean UCI World Ranking-ean lehenengo postuan dagoeta Tokioko Olinpiar Jokoetan urrezko domina irabazi zuen emakumezkoen erlojupeko txirrindularitza proban eta zilarrezkoa errepideko proban. Errepideko proba honetan helmugara iristean txapelduna zelakoan zegoen van Vleuten, jakin gabe ihes eginda Anna Kiesenhofer iritsi zela lehenago. Akats larria izan zen baina esan beharra dago edonolako komunikazioak debekaturik daudela Olinpiar jokoetan. Olinpiar Jokoetatik itzuli eta hiru egunetara Donostia Klasikoa irabazi zuen.
2022an berriz ekin zaio Emakumezkoen Frantziako Tourrari eta Annemiek van Vleuten izan zen garailea. Italiako Giroa eta Espainiako Vuelta ere irabazi zuen eta baita Munduko txapelketa ere.
2023. urtean hirugarren aldiz jarraian izan zen Vueltako irabazlea.
2023ko uztailaren 9an, espero legez, laugarren aldiz txapelduna izan zen Emakumezkoen Italiako Giroan (Giro Donne). Annemiek Van Vleuten herbeherearrak Oier Casado Kortabarria mekanikari abadiñarrari euskaraz esker ona adierazi zion elastiko baten bidez: "Oier! Mekanikoa %100. Gure botere isila. Bizikleta guztiak beti ordena ezin hobean. Eskerrik asko!".
2023ko urrian azken pedalkadak emanda, Annemiek van Vleuteni, erretiroa hartzeko ordua heldu zaio.

## Palmaresa
### Olinpiar Jokoak

| Txapelketa | Domina | Kategoria |
| Londres 2012 | 14. | errepideko proba |
| Rio 2016 | utzi | errepideko proba |
| Tokio 2020 | 02 ! | errepideko proba |
| Tokio 2020 | 01 ! | erlojupeko proba |

### Proba nagusiak

| Itzuli Handia | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 | 2022 | 2023 |
| Italiako Giroa | — | — | — | 75. | UT | UT | 8. | 35. | — | 3. | 1. | 1. | UT | — | 1. | 1. |
| Frantziako Tourra | — | — | | | | | | | | | | | | | 1. | 4. |
| Espainiako Itzulia | | | | | | | | | | | | | — | 1. | 1. | 1. |
| Munduko Txapelketa | — | — | 25. | 24. | 11. | 15. | — | — | 53. | 4. | 7. | 1. | 2. | 19. | 1. | |
| Munduko Erlojupeko Tx | — | — | — | — | — | — | — | — | 5. | 1. | 1. | 3. | — | 3. | 7. | |
Legenda :
| — | Ez zuen parte hartu |
| DSK | Deskalifikatua |
| UT | Utzi |

### Euskal Herrian

* Durango-Durango Emakumeen Saria
** Irabazi (2): 2017, 2020
** Bigarren (2): 2018, 2021
** Hirugarren (1): 2010
* Emakumeen Euskal Bira
** Bigarren (3): 2010, 2017, 2018
** Hirugarren (1): 2012
** Etapak: 2010 (1), 2015 (1), 2017 (1), 2018 (1)
* Emakumeen Nafarroako Klasikoa
** Irabazi (2): 2020, 2021
* Clásica Féminas de Navarra
** Irabazi (1): 2020
* Women Donostiako Klasikoa
** Irabazi (1): 2021

## Erreferentziak

* ↑ (Gaztelaniaz) «Annemiek van Vleuten se adjudica el Giro Rosa y Marianne Vos la última etapa» EsCiclismo.com 2019-07-14 (Noiz kontsultatua: 2021-08-03).
* ↑ SL, TAI GABE DIGITALA. (2022-08-04). «Annemiek Van Vleuten eta Marianne Vos, beteranoek agintzen dute tropelean» naiz: (Noiz kontsultatua: 2022-09-26).
* ↑ Berria. «Hiru itzuli handiak irabazi ditu Van Vleutenek» Berria (Noiz kontsultatua: 2022-09-26).
* ↑ «Van Vleuten, munduko txapeldun errepideko proban» EITB 2022-09-24 (Noiz kontsultatua: 2022-09-26).
* ↑ Fresneda, Iñigo Lasa. «Ausardiari ortzadarra» Berria (Noiz kontsultatua: 2022-09-27).
* ↑ Telleria, Beñat Mujika. «Lesioak ere ez du urrundu ortzadarretik» Berria (Noiz kontsultatua: 2023-05-12).
* ↑ Telleria, Beñat Mujika. «Lesioak ere ez du urrundu ortzadarretik» Berria (Noiz kontsultatua: 2022-09-26).
* ↑ «CQ Ranking - VAN VLEUTEN Annemiek» cqranking.com (Noiz kontsultatua: 2021-08-03).
* ↑ «Annemiek van Vleuten wins 2011 World Cup title and final race» VeloNews.com 2011-08-27 (Noiz kontsultatua: 2021-08-03).
* ↑ «Track Cycling - Annemiek van Vleuten (Netherlands)» www.the-sports.org (Noiz kontsultatua: 2021-08-03).
* ↑ Manterola, Aitor. «Van Vleuten Giroko liderrak, erori, eta lasterketa utzi behar izan du» Berria (Noiz kontsultatua: 2021-08-03).
* ↑ (Ingelesez) Annemiek van Vleuten new World No. 1 at UCI ranking | Movistar Team. 2021-05-25 (Noiz kontsultatua: 2021-08-03).
* ↑ (Ingelesez) «Van Vleuten quells Olympic road race pain with gold in women’s time trial» the Guardian 2021-07-28 (Noiz kontsultatua: 2021-08-03).
* ↑ CNN, Sana Noor Haq and Matias Grez. «Anna Kiesenhofer capitalizes on rival's confusion to win gold» CNN (Noiz kontsultatua: 2021-08-03).
* 1 2 Hoz, Jon Ander De la. «Ostadarra Bulebarrean» Berria (Noiz kontsultatua: 2021-08-03).
* ↑ «Annemiek van Vleuten jaun eta jabe, Donostiako Klasikoan» EITB 2021-07-31 (Noiz kontsultatua: 2022-09-26).
* ↑ Berria. «Van Vleutenek kolpea jo du Espainiako Vueltan» Berria (Noiz kontsultatua: 2023-05-12).
* ↑ Berria. (2023-07-10). «Van Vleutenek dena du alde laugarrenez Giroa irabazteko» Berria (Noiz kontsultatua: 2023-07-10).
* ↑ «Van Vleuten, 2023ko Giro Donneko txapelduna» EITB 2023-07-09 (Noiz kontsultatua: 2023-07-10).
* ↑ «MSN» www.msn.com (Noiz kontsultatua: 2023-07-10).
* ↑ «[BIDEOA Annemiek Van Vleutenen euskarazko esker ona Oier Casado mekanikari abadiñarrari - Abadiño»] Anboto.org (Noiz kontsultatua: 2023-07-10).
* ↑ Agirrebengoa, Eñaut. (2023-10-08). «Urrezko ubera utzita, badoaz» Berria (Noiz kontsultatua: 2023-10-07).
* ↑ (Gaztelaniaz) «Ciclismo: Van Vleuten también impone su ley en la Durango-Durango» Mundo Deportivo 2020-07-26 (Noiz kontsultatua: 2021-08-03).
* ↑ Berria. «Van Vleutenentzat lehena Nafarroako Klasikoan» Berria (Noiz kontsultatua: 2021-08-03).

## Kanpo estekak

* Datuak: Q289826
* Multimedia: Annemiek van Vleuten / Q289826